CELEX: 
Language: hu
Date: 2006-12-06 00:00:00
Title: 2006/841/EK: Az Európai Parlament határozata ( 2006. április 27. ) az Európai Képzési Alapítvány 2004-es pénzügyi évre vonatkozó elszámolásának lezárásáról#Az Európai Parlament állásfoglalása az Európai Képzési Alapítvány 2004-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

6.12.2006   
            
            
               HU
            
            
               Az Európai Unió Hivatalos Lapja
            
            
               L 340/118
            
         
      AZ EURÓPAI PARLAMENT HATÁROZATA
   
   (2006. április 27.)
   az Európai Képzési Alapítvány 2004-es pénzügyi évre vonatkozó elszámolásának lezárásáról
   (2006/841/EK)
   AZ EURÓPAI PARLAMENT,
   
               —
            
            
               tekintettel az Európai Képzési Alapítvány 2004-es pénzügyi évre vonatkozó végső elszámolásaira (1),
            
         
               —
            
            
               tekintettel a Számvevőszéknek az Európai Képzési Alapítvány 2004-es pénzügyi évre vonatkozó elszámolásáról szóló jelentésére, az Alapítvány válaszaival együtt (2),
            
         
               —
            
            
               tekintettel a Tanács 2006. március 14-i ajánlására (5972/2006 – C6-0093/2006),
            
         
               —
            
            
               tekintettel az EK-Szerződésre, és különösen annak 276. cikkére,
            
         
               —
            
            
               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3), és különösen annak 185. cikkére,
            
         
               —
            
            
               tekintettel az Európai Képzési Alapítvány létrehozásáról szóló, 1990. május 7-i 1360/90/EGK tanácsi rendeletre (4), és különösen annak 11. cikkére,
            
         
               —
            
            
               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló 2002. november 19-i 2343/2002/EK, Euratom bizottsági rendeletre (5), és különösen annak 94. cikkére,
            
         
               —
            
            
               tekintettel eljárási szabályzata 71. cikkére és V. mellékletére,
            
         
               —
            
            
               tekintettel a Költségvetési Ellenőrző Bizottság jelentésére (A6-0102/2006),
            
         
               1.
            
            
               tudomásul veszi az Európai Képzési Alapítvány 2004-es és 2003-as pénzügyi évre vonatkozó elszámolásának alábbi adatait:
               A 2004-es és a 2003-as pénzügyi év eredménykimutatása (6)
               
               
                           (1000 EUR)
                        
                     
                            
                        
                        
                           2004
                        
                        
                           2003
                        
                     
                           Bevételek
                        
                     
                           Közösségi támogatások
                        
                        
                           17 600
                        
                        
                           18 100
                        
                     
                           Egyéb adományozók
                        
                        
                           800
                        
                        
                           523
                        
                     
                           Egyéb bevételek
                        
                        
                           80
                        
                        
                           17
                        
                     
                           Pénzügyi bevétel
                        
                        
                           —
                        
                        
                           —
                        
                     
                           
                              Összes bevétel (a)
                           
                        
                        
                           
                              18 480
                           
                        
                        
                           
                              18 640
                           
                        
                     
                           Kiadások
                        
                     
                           Személyi juttatások – a költségvetés I. címe
                        
                     
                           Kifizetések
                        
                        
                           11 122
                        
                        
                           10 771
                        
                     
                           Átvitt előirányzatok
                        
                        
                           123
                        
                        
                           329
                        
                     
                           Működési kiadások – a költségvetés II. címe
                        
                     
                           Kifizetések
                        
                        
                           1 213
                        
                        
                           1 076
                        
                     
                           Átvitt előirányzatok
                        
                        
                           247
                        
                        
                           310
                        
                     
                           Tevékenységi kiadások – a költségvetés III. címe
                        
                     
                           Kifizetések
                        
                        
                           3 449
                        
                        
                           3 396
                        
                     
                           Átvitt előirányzatok
                        
                        
                           1 168
                        
                        
                           1 087
                        
                     
                           Meghatározott rendeltetésű bevételek
                        
                     
                           Kifizetések
                        
                        
                           260
                        
                        
                           237
                        
                     
                           Átvitt előirányzatok
                        
                        
                           540
                        
                        
                           286
                        
                     
                           
                              Összes kiadás (b)
                           
                        
                        
                           
                              18 122
                           
                        
                        
                           
                              17 492
                           
                        
                     
                           
                              A pénzügyi év eredménye (a-b)
                           
                        
                        
                           
                              358
                           
                        
                        
                           
                              1 148
                           
                        
                     
                           Az előző pénzügyi évről áthozott egyenleg
                        
                        
                           -1 318
                        
                        
                           -2 155
                        
                     
                           Átvitt és törölt előirányzatok
                        
                        
                           204
                        
                        
                           375
                        
                     
                           Visszatérítések a Bizottságnak
                        
                        
                           0
                        
                        
                           - 703
                        
                     
                           Árfolyam-különbözetek
                        
                        
                           - 4
                        
                        
                           17
                        
                     
                           
                              A pénzügyi év mérlege
                           
                        
                        
                           
                              - 759
                           
                        
                        
                           
                              -1 318
                           
                        
                     
         
               2.
            
            
               jóváhagyja az Európai Képzési Alapítvány 2004-es pénzügyi évre vonatkozó elszámolásának lezárását;
            
         
               3.
            
            
               utasítja elnökét, hogy továbbítsa ezen határozatot az Európai Képzési Alapítvány igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában való közzétételről (L sorozat).
            
         
      
         
            az elnök
         
         Josep BORRELL FONTELLES
         
      
      
         
            a főtitkár
         
         Julian PRIESTLEY
         
      
   
   
      (1)  HL C 269., 2005.10.28., 36. o.
   
   
      (2)  HL C 332., 2005.12.28., 75. o.
   
   
      (3)  HL L 248., 2002.9.16., 1. o.
   
   
      (4)  HL L 131., 1990.5.23., 1. o. A legutóbb az 1648/2003/EK rendelettel (HL L 245., 2003.9.29., 22. o.) módosított rendelet.
   
      (5)  HL L 357., 2002.12.31., 72. o. Az 1261/2005/EK, Euratom rendelettel (HL L 201., 2005.8.2., 3. o.) módosított rendelet.
   
      (6)  Az eredménykimutatás és a mérleg csak az Alapítvány saját tevékenységét tartalmazza, a Bizottság nevében irányított programok nélkül.
   
      
         AZ EURÓPAI PARLAMENT ÁLLÁSFOGLALÁSA
      
      az Európai Képzési Alapítvány 2004-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,
      
                  —
               
               
                  tekintettel az Európai Képzési Alapítvány 2004-es pénzügyi évre vonatkozó végső elszámolásaira (1),
               
            
                  —
               
               
                  tekintettel a Számvevőszéknek az Európai Képzési Alapítvány 2004-es pénzügyi évre vonatkozó elszámolásáról szóló jelentésére, az Alapítvány válaszaival együtt (2),
               
            
                  —
               
               
                  tekintettel a Tanács 2006. március 14-i ajánlására (5972/2006 – C6-0093/2006),
               
            
                  —
               
               
                  tekintettel az EK-Szerződésre, és különösen annak 276. cikkére,
               
            
                  —
               
               
                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3), és különösen annak 185. cikkére,
               
            
                  —
               
               
                  tekintettel az Európai Képzési Alapítvány létrehozásáról szóló, 1990. május 7-i 1360/90/EGK tanácsi rendeletre (4), és különösen annak 11. cikkére,
               
            
                  —
               
               
                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló 2002. november 19-i 2343/2002/EK, Euratom bizottsági rendeletre (5), és különösen annak 94. cikkére,
               
            
                  —
               
               
                  tekintettel eljárási szabályzata 71. cikkére és V. mellékletére,
               
            
                  —
               
               
                  tekintettel a Költségvetési Ellenőrző Bizottság jelentésére (A6-0102/2006),
               
            
                  A.
               
               
                  mivel a Számvevőszék kijelentette, hogy kellő mértékben megbizonyosodott – a Tempus-programok keretén belül felmerült költségek feltüntetése elmulasztásának kivételével – a 2004. december 31-én zárt pénzügyi év éves beszámolójának megbízhatóságáról, valamint arról, hogy az alapjául szolgáló ügyletek egészében véve jogszerűek és szabályszerűek,
               
            
                  B.
               
               
                  mivel a Számvevőszék kijelenti, hogy valamennyi ügynökségtől megfelelő garanciákat kapott, kivéve az Európai Újjáépítési Ügynökség, az Európai Szakképzés-fejlesztési Központ, az Európai Képzési Alapítvány, a Rasszizmus és Idegengyűlölet Európai Megfigyelőközpontja és az Európai Élelmiszer-biztonsági Hatóság 2004. pénzügyi évre vonatkozó előre meghatározott célra előirányzott tartalékait,
               
            
                  C.
               
               
                  mivel 2005. április 12-én a Parlament megadta a mentesítést az alapítvány 2003-as pénzügyi évre (6) szóló költségvetésének végrehajtására vonatkozóan az igazgatónak, és a mentesítési határozatot kísérő megjegyzéseit tartalmazó állásfoglalásában (7) többek között megállapította, hogy a Számvevőszék ismételten bírálta az alapítványt amiatt, hogy az elszámolásában nem tüntette fel a Tempus-programokhoz kapcsolódó költségeket, és azt kérte, hogy az alapítvány 2004. évi éves tevékenységi jelentésében teljes mértékben tájékoztassa az ezen költségek elszámolásban történő helyes feltüntetésének a Bizottsággal egyeztetett megoldásáról,
               
            
                  1.
               
               
                  emlékeztet arra, hogy a költségvetési rendelet 185. cikke szerint a Parlament adja meg a mentesítést a Közösség által létrehozott, jogi személyiséggel rendelkező szervek számára, amelyek támogatásokat kapnak a költségvetés terhére; rámutat azonban, hogy e szervek közül nem mindegyiket finanszírozzák teljes mértékben vagy csupán részlegesen a költségvetés terhére nyújtott támogatásokból; hangsúlyozza, hogy a mentesítési határozat ezen szervek költségvetési és költségvetésen kívüli finanszírozására is vonatkozik; elfogadhatatlannak tartja, hogy az Unió által létrehozott szervek némelyikének el kell számolnia a költségvetésen kívüli forrásokból kapott bevétel elköltésével, míg más szerveknek, amelyek nem részesülnek költségvetési támogatásban, nem kell elszámolniuk; megerősíti azt az elvet, amelynek értelmében a Parlament általi mentesítés a Közösség valamennyi ügynökségére vonatkozik – függetlenül attól, hogy azok részesülnek-e támogatásban vagy nem – még abban az esetben is, ha alapszabályzatuk alapján egy másik mentesítő hatóság is közreműködik; úgy véli, hogy felül kell vizsgálni valamennyi olyan szöveget, amely ütközik ezen elvvel;
               
            
                  2.
               
               
                  rendkívül értékesnek tartja a Számvevőszék jelentésének 1. táblázatát, amelyet először a 2003-as mentesítési eljárás során vezettek be, és amely összefoglalja az alapítvány hatásköreit, feladatköreit, irányítását, forrásait, tevékenységeit és az általa nyújtott szolgáltatásokat; megállapítja, hogy az 1. táblázatban található információkat az alapítvány szolgáltatta; arra kéri a Számvevőszéket, hogy ellenőrizze az 1. táblázat tartalmát;
               
            
                  3.
               
               
                  kitart amellett, hogy az ügynökségeknek a pénz megfelelő elköltése mellett a pénz lehető leghatékonyabb és legeredményesebb elköltésére is törekedniük kell; felhívja a Számvevőszéket, hogy vizsgálja meg annak lehetőségét, hogy az ügynökségekről szóló éves különjelentésébe felvegye a teljesítmény és a kitűzött célok elérésének értékelését; e tekintetben és a 2003. évi gazdálkodás jóváhagyásáról szóló állásfoglalásaival összhangban ragaszkodik a következő szempontok figyelembevételéhez: a lehetőségekhez mérten a különböző ügynökségek részéről el kell kerülni a feladatok megkettőzését, és egyértelművé kell tenni a nyilvánossággal folytatott kommunikációban az átláthatóság érvényesítésének javítására irányuló intézkedéseket, valamint a szerződéskötés, a képzés és a felelősségek meghatározása valamennyi szintjén a nemek közötti pozitív fellépésre irányuló közösségi intézkedéseket;
               
            
                  4.
               
               
                  megállapítja, hogy a Közösség ügynökségei nem mindig rendelkeznek jó hírnévvel és sajtónyilvánossággal, és hogy sokan közülük nem érdemelnének ennyire rossz hírnevet; megállapítja továbbá, hogy erre fel kell hívni az uniós polgárok figyelmét, és ahányszor csak szükséges a megfelelő eszközökkel igazolni kell ezen ügynökségek létjogosultságát és az általuk elért eredményeket; kéri a Bizottságot, hogy tegyen lépéseket ennek érdekében az általa szükségesnek ítélt eszközök felhasználásával;
               
            
                  5.
               
               
                  megállapítja, hogy az Európai Unió 2004-es bővítése jelentős hatást gyakorolt a Közösség ügynökségeinek szerkezetére és működésük módjára, és ezt számos ügynökség jelzi is a tevékenységéről szóló jelentésében, különösen azt, hogy megnövekedett adminisztrátorainak létszáma; kéri a Bizottságot, hogy elemezze a felmerült, illetve feltételezett nehézségeket, és tegyen javaslatot a szükséges szabályozási módosításokra;
               
            
                  6.
               
               
                  megjegyzi, hogy a Bizottság elkötelezte magát amellett, hogy formai szempontból összehangolja főigazgatóságainak saját tevékenységeikről szóló jelentéseit; kéri, hogy hasonló módon gondolják végig a Közösségek ügynökségei tevékenységeiről szóló jelentéseket, amelyek tartalma óriási különbségeket mutat; kéri a Bizottságot, hogy határozza meg a Közösségek ügynökségei számára, hogy a tevékenységeikre vonatkozóan milyen információkat és mutatókat kell feltétlenül szerepeltetniük;
               
            
                  7.
               
               
                  csalódottságát fejezi ki amiatt, hogy az alapítvány még mindig nem oldotta meg a Tempus-programokhoz kapcsolódó költségeknek az elszámolásában történő helyes feltüntetésével kapcsolatos problémát; megállapítja, hogy ez a probléma 1999 óta fennáll a Számvevőszék által az éves jelentésekben többször kifejtett bírálatok ellenére, és hogy ennek következtében a Számvevőszék már fenntartásokat közölt az alapítvány elszámolásával kapcsolatban; kitart amellett, hogy az alapítvány elszámolásának tiszteletben kell tartania az egységesség és a teljesség elvét;
               
            
                  8.
               
               
                  kitart amellett, hogy az ügynökségnek eleget kell tennie a jogcímcsoportokra és jogcímekre bontott és létszámtervet tartalmazó költségvetés közzétételéről szóló hatályos jogszabályoknak; mindazonáltal figyelembe fogja venni az ügynökségnek a közzététel és az átláthatóság biztosításának aránytalanul magas költségeire vonatkozó észrevételeit a költségvetési rendelet felülvizsgálatainak megfontolása során;
               
            
                  9.
               
               
                  üdvözli a belső ellenőrzés alapítvány általi kialakításáról szóló, a 2004. évi éves tevékenységi jelentésben található részletes információkat; várja a 2005. évi éves tevékenységi jelentésben szereplő, az elért haladásról szóló jelentést és a pénzügyi keretrendelet 72. cikkének (5) bekezdése által előírt összefoglaló jelentést a 2005. évi belső ellenőrzésekről;
               
            
                  10.
               
               
                  felhívja a Bizottságot, hogy segítse az ügynökségeket az elkövetkező évre meghatározott munkaterv lehető legszorosabb követésében, a tevékenységek megfelelő tervezésének és végrehajtásának lehetővé tételében, és különösen a munkaterhelés jelentős, utolsó pillanatban történő megváltoztatásainak elkerülésében;
               
            
                  11.
               
               
                  felkéri a Bizottságot, hogy az ügynökségek közötti együttműködést tegye hatékonyabbá a munkák megkettőzésének elkerülése és a hiányosságok orvoslása révén, különösen az olyan közös területeken, mint a képzés, a közösségi politikák általános végrehajtása, a legújabb vezetési rendszerek alkalmazása és a költségvetéssel való hatékony és eredményes gazdálkodás.
               
            
         (1)  HL C 269., 2005.10.28., 36. o.
      
      
         (2)  HL C 332., 2005.12.28., 75. o.
      
      
         (3)  HL L 248., 2002.9.16., 1. o.
      
      
         (4)  HL L 131., 1990.5.23., 1. o. A legutóbb az 1648/2003/EK rendelettel (HL L 245., 2003.9.29., 22. o.) módosított rendelet.
      
         (5)  HL L 357., 2002.12.31., 72. o. Az 1261/2005/EK, Euratom rendelettel (HL L 201., 2005.8.2., 3. o.) módosított rendelet.
      
         (6)  HL L 196., 2005.7.27., 113. o.
      
      
         (7)  HL L 196., 2005.7.27., 114. o.